cyanic-selkie/wikianc huggingface dataset:
Kate Winslet
2004–2006: Evig solskinn i et plettfritt sinn og Som små barn
I februar 2004 fikk Winslet også rollen som den hjemmeværende trebarnsmoren Nora Helmer i Liv Ullmanns filmversjon av teaterstykket Et dukkehjem, skrevet av Henrik Ibsen. Innspillingen av filmen skulle opprinnelig begynne i januar 2005, men den ble utsatt for at Winslet skulle følge opp sitt eldste barns skolegang. I november 2004 trakk hun seg ut av produksjonen på grunn av finansieringsproblemer, og i 2007 ble hele filmprosjektet avlyst. I 2004 deltok Winslet også med stemmen sin i TV-filmen Pride, som handler om oppveksten til to løveunger. 30. oktober 2004 var hun gjestende vert i det amerikanske humorprogrammet Saturday Night Live, hvor hun blant annet spilte dr. Frankenstein i en Frankenstein-parodi, og en piercer som ønsker å gi kusinen sin en piercing.
I 2005 hadde Kate Winslet en gjesterolle i Ricky Gervais og Stephen Merchants komedieserie Extras. Hun spilte en satirisk versjon av seg selv som prøver å få sin første Oscar ved å spille i en holocaust-film, da disse «alltid resulterer i Oscar-seier». Winslet fikk god kritikk for rollen, og Dana Stevens fra Slate mente hun var «uventet morsom i rollen som en bannende karrièrejeger». Hun ble nominert til en Primetime Emmy Award for beste kvinnelige gjesterolle i en komedieserie for rolleskildringen. I februar 2005 presenterte hun prisen beste kinematografi under den 77. Oscar-utdelingen.
I 2005 hadde hun også en rolle i John Turturros musikalfilm Romance & Cigarettes. Filmen handler om middelklassemannen Nick Murder, som både har kone og en ukjent elskerinne. Da Nick plutselig får en ny oppfatning av hva som er viktig i livet, gjør han alt for å få tilbake konen sin. Winslet hadde rollen som Nicks elskerinne Tula, og har selv beskrevet henne som «en hore, en som i bunn og grunn er stygg i kjeften og med dårlige manerer, og som egentlig ikke vet hvordan å kle seg selv». Turturro valgte Winslet spesifikt for danseprestasjonen hennes i Holy Smoke fra 1999. Hun fikk god kritikk for skildringen i filmen. Dagsavisen kalte filmen «kaotisk», men roste Winslets rolletolkning: «Kate Winslet utmerker seg virkelig i en utypisk rolle som vulgær, billig tøs blottet for hemninger. Hun lirer entusiastisk av seg noen forbløffende ramsalte replikker på bred Lancashire-dialekt, og hennes utfordrende sang og dansescener vil garantert være verdt billettprisen for enkelte.»
Winslet hadde roller i fire filmer i 2006. En av dem var dramafilmen Som små barn, hvor Winslet hadde den kvinnelige hovedrollen som småbarnsmoren Sarah Pierce. Da forholdet til Sarahs ektemann kjølner, begynner hun å kjede seg, og sammen med den gifte hjemmepappaen Brad (Patrick Wilson) innleder hun en affære. Både filmen og Winslets prestasjon fikk rosende kritikk. Adressa mente at det er «Winslets innlevelsestalent og uttrykksfulle spill som gjør sterkest inntrykk», mens The New York Times skrev: «Winslet registrerer hvert flimmer av Sarahs stolthet, dårlige selvtillit og lengsel, og inspirerer en blanding av anerkjennelse, medlidenhet og omtanke som, ved slutten av filmen, resulterer i noe som ligner på kjærlighet.» Winslet ble nominert til Oscar for beste kvinnelige hovedrolle og flere store bransjepriser for rolleskildringen.
Kate Winslet spilte også mot Cameron Diaz, Jude Law og Jack Black i den romantiske komedien The Holiday. Hun hadde rollen som Iris Simpkins, en journalist som jobber i The Daily Telegraph i London. Da Iris finner ut at den store forelskelsen hennes er forlovet med ei annen jente, avtaler hun å bytte hus med Amanda Woods (Diaz) i Los Angeles, for å ta en pause fra det stressende hverdagslivet i England. Flere kritikere skrev at Winslet var et av filmens lyspunkter, og The Seattle Times mente at «hun vet hvordan man gjør sårbarhet morsomt, og Iris-figuren hennes er rørende åpen for omverdenen, lykkelig blendet av LAs glamour». Ruthe Stein fra San Francisco Chronicle skrev at Winlset ga Iris «varme og troverdighet», og mente at «hun bergtar» fra første scene.
Hun spilte også i dramafilmen Alle kongens menn, som er basert på Robert Penn Warrens roman med samme navn fra 1946. Filmen handler om en idealistisk politikers ferd mot politisk makt, og korrupsjonen og forræderiet som til slutt bryter ham ned. Winslet spilte mot Sean Penn, Jude Law og Anthony Hopkins, og hadde rollen som Anne Stanton, datteren til Louisianas tidligere guvernør. Winslet fikk lunken kritikk for rolleprestasjonen, men Empire mente det skyldtes rollefiguren hun spilte. I 2006 hadde hun også en stemme i animasjonsfilmen Nedenom og hjem igjen, som handler om overklassemusen Roddy. Roddy bor i en snobbete leilighet i Kensington, men blir ved et uhell sendt ned i kloakken og til rotteverdenen Ratropolis, hvor han møter Rita (Winslet), en rotte som er villig til å hjelpe ham hjem igjen. Winslet fikk god kritikk for rollen, og Todd McCarthy fra Variety mente hun ga Rita en «energisk» stemme.
2007–2011: Revolutionary Road, The Reader og Mildred Pierce
I februar 2007 presenterte Winslet prisen for beste britiske film under den 60. BAFTA-utdelingen, og prisen for beste filmklipp under den 79. Oscar-utdelingen. Hun var også fortelleren i den engelske versjonen av den franske dramafilmen Reven og jenta i 2007, som handler om en jentes vennskap med en rev. Det samme året spilte hun mot Leonardo DiCaprio i dramafilmen Revolutionary Road, som ble utgitt året etterpå. Filmen var regissert av ektemannen Sam Mendes, og det var Winslet selv som foreslo at de tre skulle arbeide sammen etter at hun hadde lest Justin Haythes manuskript. Historien handler om ekteparet Frank og April Wheeler (DiCaprio og Winslet) i 1950-årene, som lever et pent forstadsliv utenfor New York med sine to barn. Når April foreslår å iverkssette Franks gamle drøm om å flytte til Paris, slår ekteskapets fasade sprekker, og fører til en rekke dramatiske hendelser. Winslet så på mange videoer fra 1950-årene for å forberede seg til rollen, og leste Betty Friedans roman Myten om kvinnen, som tok for seg de psykiske problemene til amerikanske middelklassekvinner fra denne tiden.
Winslet fikk gode kritikker for rollen i Revolutionary Road. Ty Burr fra The Boston Globe mente hun ga en «fryktløs prestasjon», og roste henne for å være «trygg på seg selv». Både Birger Vestmo (fra Filmpolitiet) og Roger Ebert (fra Chicago Sun-Times) roste samspillet mellom Winslet og Dicaprio. Vestmo skrev: «DiCaprio og Winslet spiller rollene sine forrykende godt. [...] De skaper fullblods figurer og vi forstår mekanismene som styrer dem mot avgrunnen. Men ingen av dem er skurker. Begge har fullt forståelige motivasjoner for det de gjør, i alle fall i det meste av filmen.» Winslet vant en Golden Globe for rolleskildringen i filmen.
I 2008 spilte Winslet også i dramafilmen The Reader, som er basert på Bernhard Schlinks roman Høytleseren. Filmen var regissert av Stephen Daldry, og Winslet spilte mot Ralph Fiennes og David Kross. Hun var førstevalget til rollen, men innspillingen av filmen kom i konflikt med innspillingen av Revolutionary Road, så Nicole Kidman erstattet henne. En måned ut i innspillingen måtte Kidman forlate filmen da hun ble gravid, og Winslet fikk tilbake rollen sin. Filmen handler om den tyske advokaten Michael Berg (spilt av hhv. Fiennes og Kross), som i 1958 hadde en affære med den mye eldre kvinnen Hanna Schmitz (Winslet). Mange år senere står Schmitz tiltalt i en rettssak som krigsforbryter fordi hun jobbet i en konsentrasjonsleir under andre verdenskrig. Michael oppdager at Hanna har en hemmelighet som hun mener er mye mer alvorlig enn sin nazistiske fortid. Denne hemmeligheten kan – dersom den blir avslørt – hjelpe henne i rettssaken.
Selv om The Reader fikk blandet kritikk, var de fleste kritikerne imponert over Winslets rolletolkning. Birger Vestmo fra Filmpolitiet skrev at Winslet hadde «stålkontroll», og at han gjennom henne fikk forståelse for rollefigurens avgjørelser. Per Haddal fra Aftenposten skrev at Winslet «igjen viser sitt uvanlige tekniske register, sin appetitt på menneskeskildring i grenseland og sin søken inn mot rollers innerste sjel». Winslet vant de fem store filmprisene for rolleprestasjonen i filmen; BAFTA-prisen og Oscar for beste kvinnelige hovedrolle, og Golden Globe, Screen Actors Guild Award og Critics' Choice Movie Award for beste kvinnelige birolle.
I 2011 spilte hun også i to filmer. Den ene var Steven Soderberghs flettverksfilm Contagion, som handler om smitte av en epidemi som dreper tusenvis av mennesker på kun noen dager. Kate Winslet hadde rollen som epidemieksperten Dr. Erin Mears, som selv blir smittet under etterforskningen av sykdommen. Rollefiguren jobber i Centers for Disease Control and Prevention, og har som jobb å begrense spredningen og finne en vaksine. Hun fikk god kritikk for rolleskildringen. Slate skrev at Winslet «holdes tilbake, men lever opp til sitt gode rykte selv i en uvanlig liten rolle», mens VG mente rollefiguren «ikke trenger mye tid for å gjøre inntrykk».
Den andre filmen i 2011 var Roman Polanskis mørke komedie Blodig alvor – Carnage. Filmen er basert på teaterstykket God of Carnage av den franske skuespillforfatteren Yasmina Reza, som også skrev manuset med Polański. Blodig alvor handler om to ektepar som skal skvære opp etter at barna sine kommer i konflikt, men uskyldig småprat eskalerer etterhvert til alkoholdreven krangel om parenes egne problemer og motsetninger. Winslet utgjorde sammen med Christoph Waltz et av ekteparene, mens Jodie Foster og John C. Reilly spilte det andre. Selv om overføringen fra scene til film fikk middelmådig kritikk, fikk ensemblet, inkludert Winslet, mye god kritikk for prestasjonene sine. Ingunn Økland fra Aftenposten skrev at Winslet «er god som både kjølig betrakter og infam desperado», mens Arild Abrahamsen fra Stavanger Aftenblad skrev at hun «faller sammen som en sann fryd». Hun ble nominert til en Golden Globe og en Satellite Award for rolletolkningen.
2012–2014: Sensommerdager og Divergent
I 2012 spilte Winslet inn en lydbok av Émile Zolas roman Thérèse Raquin for Amazon-nettstedet Audible.com. Hun fikk god kritikk for innspillingen av lydboken. Den første filmen hennes i 2013 var komedien Movie 43, som inneholder 14 forskjellige kortfilmer, alle regissert av ulike regissører. Winslet spilte mot Hugh Jackman i kortfilmen The Catch. Denne kortfilmen handler om den single forretningskvinnen Beth (Winslet), som går på en blinddate med ungkaren Davis (Jackman). Da de kommer til restauranten tar Davis av seg skjerfet, og det blir synlig at han har et par testikler hengende fra nakken sin, til Beths overraskelse. Hun er imidlertid den eneste som legger merke til dem. Filmen fikk negativ omtale av kritikerne, og flere anså den som en av filmhistoriens verste.
Lars Nilsen
Lars Nilsen (født 1953 i Narvik) er en norsk journalist og filosof.
Kate Winslet
2012–2014: Sensommerdager og Divergent
I 2013 spilte hun mot Josh Brolin i dramafilmen Sensommerdager. Winslet hadde rollen som den mentalt ustabile alenemoren Adele, som sammen med sønnen sin hjelper en ukjent mann de møter på butikken. De tilbyr ham husly, men får raskt vite at han er en fange på rømmen. Adele velger å ikke si fra til politiet, og får etterhvert sterke følelser for Brolins karakter. Winslet kalte rollefiguren «innadvendt og oppstykket», og mente det var det stikk motsatte av de «sterke» filmfigurene hun hadde spilt tidligere. Hun har sagt: «Når du først møter henne er beinene hennes som kritt, og blodårene hennes er tomme.» Winslet forsøkte å gjøre rollefiguren gradvis varmere og mer fargerik etterhvert som hun finner seg selv på nytt.
Lars Nilsen
Nilsen tok i 1987 hovedfag i filosofi ved filosofisk institutt på Norges teknisk-naturvitenskapelige universitet i Trondheim med oppgaven «Pessimisme som filosofisk posisjon», en undersøkelse av Arthur Schopenhauers og Peter Wessel Zapffes filosofiske pessimisme.
Kate Winslet
2012–2014: Sensommerdager og Divergent
Selv om filmen Sensommerdager fikk blandet mottagelse, ble Winslet rost for rolleskildringen sin. Geoffrey Macnab fra The Independent skrev at hun er «utmerket som en vakker og plaget mor», mens Stephen Holden fra The New York Times skrev at hun ga en «overbevisende skildring av Adele, en fortvilt kvinne med lav selvtillit på sammenbruddets rand». Mark Adams fra Daily Mirror mente at «Winslet er fantastisk som en desillusjonert, trist husmor», mens Lou Lumenick fra New York Post roste samspillet med Brolin. Hun ble nominert til en Golden Globe for beste kvinnelige hovedrolle i en dramafilm for rolletolkingen.
Lars Nilsen
Siden 1988 har han vært ansatt i NRK Radio, først som journalist i P2-programmet "Notabene" som handlet om kultur. Sammen med jazzjournalisten Knut Borge har han siden 2001 laget radioprogrammet «Studio Sokrates» på NRK, om jazz og filosofi.
Kate Winslet
2012–2014: Sensommerdager og Divergent
I 2014 spilte hun også i Alan Rickmans dramafilm A Little Chaos om rivaliserende anleggsgartnere som får i oppdrag av Ludvig XIV å skissere en fontené for Versailles. Filmen fikk ikke bare god kritikk, men Winslets rolleprestasjon som designeren Sabine de Barra ble rost av anmeldere. Catherine Shoard fra The Guardian skrev at hun «håndterer følelsesladd ærlighet innenfor den anakronistiske rammen», mens David Edwards fra Daily Mirror skrev at hun gjorde en «fantastisk» rolleskildring, og mente hun gjorde «Sabine til en heltinne alle kan heie på». Vanity Fair skrev at Winslet «lyser med ambisjon og smerte, i rollen som en kvinne med en tragisk fortid som søker tilflukt i nøyaktigheten og oppfinnsomheten i sitt eget arbeid». Det samme året spilte hun også inn en lydbok av Roald Dahls bok Matilda.
Lars Nilsen
I 1998 ga Lars Nilsen ut humorboken Det filosofiske hjørne.
Kate Winslet
2015–i dag: Steve Jobs og fremtidige prosjekter
Winslet gjentok rollen som Jeanine Matthews i science fiction-filmen Insurgent i 2015, oppfølgeren til Divergent fra 2014. I denne filmen er Jeanine på jakt etter en boks som inneholder et budskap fra samfunnets forfedre, men den kan bare åpnes ved hjelp av en person med talenter i alle de fem gruppene. Derfor legger hun en felle for å få tak i Beatrice Prior (Shailene Woodley), som har denne dyrebare egenskapen. Winslet fikk blandet kritikk for rolletolkningen. VG mente hun var «uvant monoton» og at filmen «skuslet bort de anselige talentene» hennes, mens Side2 var fornøyd over både skildringen og rollefiguren: «Jeanine er en god skurk, strålende spilt av Kate Winslet. I motsetning til mange eventyrfilm-skurker, er hun ikke en svart-hvit-skikkelse som bare har onde tanker og ideer. Jeanine tror virkelig at systemet hun styrer over er til menneskenes beste, og hun vil gjøre alt hun kan for å beskytte det hun tror på.»
I 2015 hadde Winslet også hovedrollen i komedien The Dressmaker. Filmen foregår i 1950-årene, da sydamen Myrtle «Tilly» Dunnage (Winslet) vender tilbake til hjembyen Dungatar i Australia for å ta vare på sin syke mor. Hun er dog hevngjerrig på innbyggerne siden hun som barn ble kastet ut av byen etter anklager om drap. Hun spilte også mot Michael Fassbender og Seth Rogen i Danny Boyles biografiske dramafilm Steve Jobs, som skildrer tre utvalgte scener fra livet til grunnleggeren av det amerikanske IT-selskapet Apple. Winslet hadde rollen som Joanna Hoffman, en av Jobs' ansatte. For rolletolkningen i Steve Jobs ble Winslet nominert til flere bransjepriser, blant annet Oscar for beste kvinnelige birolle. Hun vant en Golden Globe og en BAFTA-pris for arbeidet.
Winslet spilte mot Woody Harrelson og Aaron Paul i krimfilmen Triple 9, utgitt i 2016. Winslet hadde rollen som en mafiakjæreste, som ifølge filmens regissør er «en veldig glamorøs og fæl person». Hun spilte også i dramakomedien Collateral Beauty, som fikk dårlig kritikk av anmeldere. I 2017 skal Winslet spille i Woody Allens nye dramafilm Wonder Wheel og katastrofefilmen The Mountain Between Us, basert på Charles Martins roman. Hun har i tillegg takket ja til å spille rollefiguren Ronal i nye Avatar-filmer og krigskorrespondenten Lee Miller i en biografisk film om henne.
Utmerkelser
Kate Winslet vant Oscar for beste kvinnelige hovedrolle for innsatsen i The Reader (2008). Det samme året vant hun også to Golden Globe-priser; for beste kvinnelige hovedrolle i en dramafilm for innsatsen i Revolutionary Road og beste kvinnelige birolle for rolletolkningen i The Reader. Kun Joan Plowright og Sigourney Weaver har oppnådd samme prestasjon tidligere. Ellers har hun også vunnet to British Academy Film Awards («BAFTA-priser»); én i 1996 for skildringen i Fornuft og følelser, og én i 2009 for The Reader. Hun innehar til sammen sju Oscar-nominasjoner, elleve Golden Globe-nominasjoner og sju BAFTA-nominasjoner. I 2012 ble Winslet utnevnt til kommandør (CBE) av Den britiske imperieordenen for arbeidet sitt i skuespillerkunsten, og i 2014 ble hun tildelt en stjerne på Hollywood Walk of Fame. Hun har også vunnet en ærescésar, og fikk i 2011 en voksstatue på Madame Tussauds.
I en alder av 31 ble hun den yngste skuespilleren til å inneha fem Oscar-nominasjoner; denne milepælen nådde hun med nominasjonen for prestasjonen i Som små barn (2006). Med dette gikk hun forbi Bette Davis, som var 33 år da hun fikk sin femte nominasjon. Med Oscar-nominasjonen for The Reader (2008) ble Winslet den yngste skuespillerinnen til å inneha seks nominasjoner, og i en alder av 33 år passerte hun dermed Davis' andre milepæl.
Kate Winslet vant en Grammy-pris i 2000 for arbeidet sitt med lydboken Listen To the Storyteller. Hun ble nominert til en Primetime Emmy Award for beste kvinnelige gjesterolle i en komiserie for å spille seg selv i en episode av Extras. Hun vant en Primetime Emmy Award for beste kvinnelige hovedrolle i en miniserie eller TV-film i 2011 for å spille tittelrollen i miniserien Mildred Pierce. I 2014 vant hun en Odyssey Award for å ha lest inn lydboken Matilda av Roald Dahl.
Rickard Sandlers regjering
Rickard Sandlers regjering var en sosialdemokratisk regjering som tiltrådte 24. februar 1925 og gikk av 7. juni 1926.
Det store spørsmålet for denne regjeringen var kutt i militærutgiftene, noe en klarte med støtte fra det liberale partiet. Regjeringen gikk av i juni 1925 på grunn av Stripakonflikten, der hovedspørsmålet var om arbeidsløse måtte ta arbeid på arbeidsplasser der det eksisterte arbeidskonflikter. Sandler sa: «Det är bättre att denna regering faller än att regeringsmakten lämnas att förfalla».
Billie Jean King
Billie Jean Moffitt King (født 22. november 1943 i Long Beach, California, USA) er en amerikansk tidligere tennisspiller.
Betydningen for dametennis
Billie Jean King er først og fremst kjent som en usedvanlig dyktig tennisspiller, men også som en temperamentsfull og utrettelig forkjemper for kvinners rettigheter på og utenfor tennisbanen. Hun ble profesjonell tennisspiller i 1968. Da kom hun til å spille en avgjørende rolle for etableringen av en profftour for dametennis (senere WTA), separat fra herrenes. Dette medførte også en kraftig økning av pengepremiene for kvinnelige spillere. Hun regnes dermed som en av grunnleggerne av WTA, som i 2005 administrerer 62 turneringer inkludert Federation Cup og Grand Slam-turneringene. En periode var hun også president for WTA.
Spillestil
Helt i starten ville King helst spille volleyslag fremme ved nettet, og måtte nesten overtales til å lære seg grunnslagene. Allerede i 1959 var hun klar for å møte toppspillere i ulike mindre turneringer, og 16 år gammel vant hun doublefinalen i Wimbledon. I 1963 spilte hun singlefinale i Wimbledon, men tapte for Margaret Smith Court.
Meritter
Billie Jean King vant totalt 12 singletitler i Grand Slam-turneringer, hvorav seks i Wimbledon, fire i US Open og en hver i Australian Open og French Open. I Wimbledon vant hun også ti titler i double og fire i mixed double. I 1967 vant hun en «triple crown» i Wimbledon, det vil si seier i single, double og mixed double. Hun var med på å vinne flere seire for USA i Federation Cup, og som profesjonell vant hun totalt over 30 turneringer.
I 1990 ble hun innvotert i National Women's Hall of Fame.
Frits Ruimschotel
Albert Frits Ruimschotel (født 28. februar i 1922 i Pangkal Pinang i Nederlandsk Østindia, død 28. mai 1987 i Utrecht) var en nederlandsk vannpolospiller som deltok i de olympiske leker 1948 i London.
Frivillighet
Frivillig er et begrep som ofte blir bruk for de som arbeider uten lønn eller noen annen form for økonomisk vederlag. Frivillig arbeid er gjerne knyttet til frivillige organisasjoner med samfunnsnyttig formål som for eksempel Norges Røde Kors eller Misjonsalliansen. Det arbeid som mange nedlegger for eksempelvis Wikipedia er også frivillig. Frivillig arbeid blir ofte kalt dugnad når flere går sammen for å utføre en oppgave, som å bygge en hytte eller rydde en gate.
Foruten personlig valg er det en rekke faktorer som motiverer en person til å arbeide gratis og uten lønn for en samfunnstjeneste. Mange frivillige nevner glede og tilfredsstillelse av å kunne bidra som motivasjon i stedet for lønn eller betaling. Dyade 4/2022 Frivillighetens kår - i Frivillighetens år diskuterer hvordan frivilligheten er under press fra myndigheter, byråkratisering og markedet.
De frivillige organisasjonene, dannet den 19. september 2005, - samarbeidsforumet Frivillighet Norge
Råtevedblomsterfluer (Brachypalpoides)
Råtevedblomsterfluer (slekten Brachypalpoides) er en gruppe av fluer som tilhører familien blomsterfluer (Syrphidae). Slekten omfatter 20 kjente arter, én av dem forekommer i Norge. De er knyttet til skog.
Utseende
Ganske store (12–15 mm), slanke blomsterfluer, kroppen nesten helt naken. De kan ligne på slektene Chalcosyrphus og Xylota, men kjennetegnes blant annet ved at de mangler lange hår på buken, og at hannens bakhofter ikke har en pigg. Den arten som finnes i Norge kan dessuten kjennes på de andre og tredje bakkroppsleddene er blodrøde, og at beina er helt svarte. Grunnfargen er blankt svart, men de kan ha røde eller gule partier på bakkroppen. Fasettøynene er nakne og møtes i pannen hos hannen. Antennene sitter ytterst på et pannefremspring, dette er sølvhvitt bestøvet på oversiden. De er nokså korte, det tredje leddet rundet, antennebørsten (arista) temmelig lang. Ansiktet er kraftig uthulet under antennene. Munnkanten er noe fremskytende. Thorax er lengre enn bred, helt svart. Bakkroppen er slank og sylindrisk. Beina er helt svarte hos den europeiske arten. For- og mellombeina er slanke, baklårene ganske tykke med korte, piggaktige børster på undersiden, bakleggene krumme. Vingene er slanke, litt brunlige med brunt vingemerke.
Levevis
Fluene er knyttet til skog med et innslag av døde eller døende trær. Larvene utvikler seg i råtten ved eller under bark.
Utbredelse
Slekten forekommer i den palearktiske sone og i Sørøst-Asia. Det er bare én art i Europa, den er også funnet i Norge.
Navnet
De tre blomsterflue-slektene Chalcosyrphus, Brachypalpoides og Brachypalpus tilhører alle gruppen Xylotini. Som de fleste slekter og arter innenfor denne gruppen har de larver som utvikler seg i råtnede, myk ved, fra løv- og bartrær. Det er nok grunnen til at disse tre har fått norsk navn råtevedblomsterfluer i Artsdatabanken. De andre 12 nordiske slektene i samme gruppe, har navn som ikke henspiller på larvenes levevis.
Kayl
Kayl (luxembourgsk: Keel) er en kommune og et tettsted i storhertugdømmet Luxembourg. Kommunen, som har et areal på 14,86 km², ligger i kantonen Esch-sur-Alzette. I 2005 hadde kommunen 7 335 innbyggere.
Suratgarh kraftverk
Anlegget ble utbygd i årene 1998–2003. Brenselstypen er kull. Årlig produksjon i 2006-07 var totalt 9,27 TWh, og utslippene av CO2 var 9,5539 mill tonn.
Den frie verden
Den frie verden er et begrep som var hyppig brukt i vestlig politisk retorikk under den kalde krigen for å betegne de landene som ikke var kommunistiske. Motsetningen til den frie verden ble da gjerne omtalt som «den kommunistiske verden». Med dette uttrykket ville vestlige land få frem forskjellen mellom styresettet i deres egne land og det totalitære styresettet i Sovjetunionen, østblokken og andre kommunistland, som Folkerepublikken Kina. Til tross for dette støttet den såkalte "frie verden" opp om mange ufrie stater. Blant annet så sørget de, med USA i spissen, for å innsette diktatoren Augusto Pinochet i Chile på 1970-tallet. Samt den autoritær monarken Muhammed Reza Pahlavi i Iran på 1950-tallet. Dette er noen eksempler på den dobbeltmoralismen som rådet hos den "frie verden". Bare disse to diktatorene stod for drap av flere tusen egne innbyggere i deres tid som herskere.
Landene som ble regnet til «den frie verden» var som regel land som tilhørte Vestblokken, og som typisk sammenfalt med medlemmer i NATO-alliansen og land som hadde en vennligsinnet holdning til NATO-landene som f.eks. Australia, New Zealand osv. Mange av disse landene, var demokratier. Det skal likevel nevnes at en del land som ble regnet til vestblokken, hvertfall i perioder, var mer eller mindre autoritære og noen kan betegnes som diktaturer. Dette gjaldt land som Portugal, Spania, Hellas, Tyrkia og en rekke land i Sør-Amerika, bl.a. Chile.
På grunn av USAs fremtredende rolle under den kalde krigen ble den amerikanske presidenten ofte omtalt som «lederen for den frie verden», spesielt i USA.
To svært kjente eksempler på bruken av uttrykket er to taler holdt av de amerikanske presidentene John F. Kennedy og Ronald Reagan i henholdsvis 1963 og 1987. I sin Ich bin ein Berliner-tale sa Kennedy:
Videre het et av Vest-Berlins universiteter Freie Universität Berlin. (Opprettet 1948 etter at Humboldt-universitetet ble liggende i øst-sonen.)
Splenektomi
Splenektomi er et kirurgisk inngrep som utføres for å fjerne milten.
Milten bør fjernes enten ved såkalt hemolytisk anemi eller når milten er sprukket etter skade, for eksempel ved bilulykker.
Ved operasjon er det vanskelig å stoppe blødning fra sprekker i milten. Dersom blødningen fra en sprekk i milten er stor, kan pasienten dø av blodtapet fra den skadede milten inn i bukhulen.
Ved hemolytisk anemi / sferocytose er de røde blodlegemene mer runde, uten de normale innhulingene på begge sider. I milten er det lavere osmotisk trykk enn i blodet, slik at mer væske suges inn i blodlegemene, volumet blir større, og noen røde blodlegemer sprekker. Dette er den normale måten milten ødelegger de gamle røde blodlegemene på, men ved hemolytisk anemi ødelegges for mange røde blodlegemer på denne måten og det blir blodmangel / anemi.
Råtevedblomsterfluer (Brachypalpus)
Råtevedblomsterfluer (slekten Brachypalpus) er en flueslekt innen gruppen Xylotini som tilhører familien blomsterfluer (Syrphidae). Slekten omfatter 12 kjente arter, én av dem forekommer i Norge. De er knyttet til skog.
Utseende
Ganske store (11–14 mm), slanke blomsterfluer, kroppen noe hårete. De kan kjennes fra lignende slekter på at de er nokså hårete, og på at vingene har kraftige, mørke flekker. Kroppen har gjerne en litt matt, bronseaktig glans. Hodet er kort og bredt, fasettøynene er nakne og møtes i pannen hos hannen. Antennene sitter på et fremspring i pannen. Ansiktet er litt uthulet under antennene, munnkanten litt fremspringende. Thorax er ganske tett kledt med lyse, oppstående hår, sett fra siden virker fluene litt bustete. Bakkroppen er sylindrisk og slank, med lange, fine, lyse hår. Beina er mørke, baklårene ganske kraftig fortykkede. Vingene har et kraftig, men diffust, brunt tverrbånd midt på og brune områder ved vingespissen.
Levevis
Fluene er knyttet til skog med et innslag av døde eller døende trær. Larvene utvikler seg i råtten ved eller under bark.
Navnet
De tre blomsterflue-slektene Chalcosyrphus, Brachypalpoides og Brachypalpus tilhører alle gruppen Xylotini. Som de fleste slekter og arter innenfor denne gruppen har de larver som utvikler seg i råtnede, myk ved, fra løv- og bartrær. Det er nok grunnen til at disse tre har fått norsk navn råtevedblomsterfluer i Artsdatabanken. De andre 12 nordiske slektene i samme gruppe, har navn som ikke henspiller på larvenes levevis.
Antigravitasjon
Antigravitasjon er en hypotetisk fysisk kraft som opphever tyngdekraften. Hittil har ingen demonstrert at antigravitasjon kan fungere. Imidlertid er det noen fysikere som mener det kan la seg gjøre å lage antigravitasjon.
Antigravitasjon er meget utbredt innenfor science fiction.
Coronel Ezequiel
Coronel Ezequiel er en kommune i delstaten Rio Grande do Norte i nordøstregionen av Brasil.
Progreso (kommune)
Progreso er en kommune (spansk: municipio) i Canelones-departementet i det sørlige Uruguay. Hovedstaden heter Progreso.
Historie
Progreso ble grunnlagt 15. mars 2010.
Regjeringen
Ordføreren (alcaldesa) i kommunen er Cristina Castro (2010-2015).
Bing
Bing er:
Schifflange
Schifflange (luxembourgsk: Schëffleng, tysk: ) er en kommune og et tettsted i storhertugdømmet Luxembourg. Kommunen, som har et areal på 7,71 km², ligger i kantonen Esch-sur-Alzette. I 2005 hadde kommunen 8 084 innbyggere.
Hjalmar Brantings tredje regjering
Hjalmar Brantings tredje regjering overtok 14. oktober 1924 etter Regjeringen Trygger, og dette ble den tredje regjeringen med Hjalmar Branting som statsminister. Av helsemessige årsaker gikk Branting av og regjeringen fikk det nye navnet Regjeringen Sandler 24. januar 1925.
Valget 1924 ble svært jevnt og sosialdemokratene tok 104 mandat. Kong Gustaf V forsøkte å få Carl Gustaf Ekman til å etablere en høyreregjering uten å lykkes. Når Branting så fikk kongens henvendelse sa han seg villig til å etablere en ren sosialdemokratisk mindretallsregjering. I november ble Branting syk, og en måtte lete etter en annen statsministerkandidat. Fredrik Vilhelm Thorsson var den opplagte kandidat, men også han ble syk. 19. januar 1925 leverte Branting sin avskjedssøknad og ble etterfulgt av Rickard Sandler.
Gamla stan
Gamla stan, inntil 1980 offisielt Staden mellan broarna, er Stockholms bykjerne, oppbygd på Stadsholmen. Iblant regnes også Riddarholmen med til Gamla stan, men den utgjør en egen bydel. Helgeandsholmen og Strömsborg tilhører bydelen Gamla stan. I flere hundre år utgjorde Gamla stan den egentlige byen. Gamla stan som helhet er beskyttet siden et regjeringsbeslutning fattet den 23. desember 1980, klassifisert som av riksinteresse for kulturmiljøverdi av Riksantikvarieämbetet.
Historie
Stockholm ble grunnlagt på 1200-tallet, og ble bygd innenfor det store borganlegget som Birger Jarl lot oppføre som «lås» for Mälaren. Ved byens hovedtorg, Stortorget, bygde man rådhus og bak dette bykirken – den eldste delen av Storkyrkan. Fra torget gikk det gater mot byportene. Den viktigste, Köpmansporten, førte ned til havnen ved Saltsjön.
Gamla stan var lenge byen i motsetning til de mer landlige omgivelsene, malmene (Norrmalm, Södermalm og Östermalm).
Først på 1600-tallet hadde de gamle befestningene utspilt sin rolle, og etter en ødeleggende brann i den sørvestlige delen i 1625, ble det innledet et omfattende moderniseringsarbeid av sentrum.
Spontan generasjon
Spontan generasjon er en eldre teori om opprinnelsen til liv dannet av de gamle grekerne som mente at liv kunne oppstå av seg selv om man bare utsatte jord, luft, vann og et eterisk stoff kalt apeiron («livskraft») for de rette omgivelser. Det fantes f.eks. oppskrifter på hvordan man kunne lage hvite mus ved å la noen kluter råtne i et hjørne. Selv om det var heftig diskusjon rundt temaet var det ingen som klarte å motbevise teorien før det franske vitenskapsakademiet i 1860 utlovet en dusør for en avklaring i saken. Louis Pasteur tok utfordringen og testet teorien.
Forsøk av Louis Pasteur
Det første han gjorde var å koke opp kjøttbuljong, lukke lokket og la det stå. Det gjæret ikke. Men det var ikke nok. Tilhengere av spontan generasjon mente at når han lukket lokket, stengte han også ute livskraften som fantes i luften. Han fikk så laget en glasskolbe hvor luft kunne strømme fritt, men støv ikke kunne trenge helt inn. Buljongen gjæret heller ikke da.
Tvilere trakk så frem vin og hvordan den kunne gjære, selv når den var i helt lukkede omgivelser. Han mente at bakteriene må ha kommet fra annensteds. Han testet teorien ved å trekke ut saften via sterile sprøyter, og la det stå og gjære i den samme typen kolber han testet kjøttbuljongen i. Druesaften ble ikke til vin.
Dette var tilstrekkelig for det franske forskningsakademiet, og Louis Pasteur fikk dusøren.
Han fant også ut at jo høyere over bakken kolbene befant seg, jo tregere ble innholdet gjæret. Dette fordi luften oppe i fjellene er tynnere, med færre partikler.
Wanakbori kraftverk
Wanakbori kraftverk er et kullkraftverk i distriktet Kheda i delstaten Gujarat i India. Det har en installert produksjonskapasitet på 1470 MW fordelt på syv like store blokker/turbiner. Operatør er det indiske selskapet Gujarat Urja Vikas Nigam Ltd.
Piet Salomons
Pieter «Piet» Johannes Alexander Salomons (født 14. juli 1924 i Batavia i Nederlandsk Østindia, død 8. oktober 1948 i Schiedam) var en nederlandsk vannpolospiller som deltok i de olympiske leker 1948 i London.
Salomons vant en olympisk bronsemedalje i vannpolo under OL 1948 i London. Han var med som målvakt på det nederlandske laget som kom på tredjeplass i vannpoloturneringen bak Italia og Ungarn. Nederlands resultat i finalerunden, som besto av fire lag; uavgjort mot både Belgia 3-3 og Ungarn 4-4 og tap mot gullvinnerne Italia med 2-4. Salomons spilte to kamper som målvakt i OL-turneringen som ble avviklet i perioden 29. juli til 7. august 1948.
Wanakbori kraftverk
Anlegget ble utbygd i årene 1982–1988. Brenselstypen er bitumenøst kull.
Årlig produksjon i 2006-07 var totalt 10,05 TWh, og utslippene av CO2 var 10 687 365 tonn.
Spontan generasjon
Andre kjente tilfeller
I alkymien er en homunculus et lite menneske som dannes ved en liknende prosess som beskrevet først i denne artikkelen.
Wilhelm Reich mente han hadde greid å skape liv, såkalte bioner gjennom fysiske eksperimenter han foretok mens han bodde som flyktning i Norge i på 1930-tallet.
Horoskop
Ordet horoskop er sammensatt av de greske ordene «hora», time, og «skopein», betrakte. Således er betydningen å betrakte timen. Det blir påstått at det skal fungere som et kart eller et skjema over et menneskes skjebne og som blir regnet ut gjennom forholdet mellom et menneskets fødselsdato, fødselstid og fødselssted.
I henhold til astrologer er himmellegemenes bevegelser «urverk». Den posisjonen som planeter og andre himmellegemer hadde ved en bestemt begivenhet kan nedtegnes og når man visste stedet hvor observasjonen ble foretatt, fungerer et horoskop som å notere et klokkeslett, en dato og en stedsangivelse.
Opprinnelig henviste man til den stjerne som sto ved østhimmelen, når man skulle stille et fødselshoroskop. Siden ble den grad av dyrekretsen som sto i øst brukt. I dag brukes horoskop om en inntegning av planeter og himmellegemer i et skjema, som er et slags kart over hvor planetene befant seg på himmelen i det øyeblikket.
Astrologer bruker dette kartet for å si noe om en persons karakteregenskaper i ulike sammenheng. For eksempel om hvordan det mennesket horoskopet stilles for oppfatter seg selv, mot hvordan andre oppfatter vedkommende. Det er ikke vitenskapelig bevist (verifisert) at dette fungerer, selv om det hevdes å være erfaringsbasert.
I sin enkleste form er solhoroskopet det flest kommer i befatning med ettersom det er solens plassering innen dyrekretsen som betegner hvilket stjernetegn mann er født under. Solens posisjon anses for å si mest om hovedkaraktertrekkene til en person. Den vandrer i løpet av et år rundt alle de tolv tegnene i dyrekretsen. Solhoroskopene som man finner i aviser og ukeblader høster liten anerkjennelse hos astrologer generelt.
Ingen vitenskapelige studier har påvist treffsikkerhet til horoskoper, og metodene som brukes for å tolke horoskoper blir for en stor del vurdert som pseudovitenskap.
Yingshouyingzi Kuang
Yingshouyingzi Kuang (kinesisk: 鹰手营子矿区; pinyin: Yīngshǒuyíngzi Kuàngqū) er et gruvedistrikt i byprefekturet Chengde i provinsen Hebei i Folkerepublikken Kina. Det har et areal på 148 km² og teller ca. 70.000 innbyggere.
Administrative enheter
Storkommuner: Wangjiazhuang (汪家庄镇), Yingshouyingzi by (鹰手营子镇), Shouwangfen (寿王坟镇), Beimaquanzi (北马圈子镇)
Samferdsel
Kinas riksvei 112, en ringvei som går rundt Beijings byprovins, fører gjennom området.
Jausiers
Jausiers er en kommune i departementet Alpes-de-Haute-Provence i regionen Provence-Alpes-Côte d'Azur sørøst i Frankrike. Kommunen ligger ved elva Ubaye i Barcelonnette-distriktet.
Robert Lowe
Robert Lowe er en amerikansk vokalist.
E.C. Dahls bryggeri
E.C. Dahls bryggeri er et ølbryggeri i Trondheim. Bryggeriet ble grunnlagt av Erich Christian Dahl i 1856 og har siden vært det største bryggeriet i regionen. Etter flere forsøk ble selskapet i 1966 fusjonert med Aktiebryggeriet i Trondhjem, som hadde vært den fremste konkurrenten i byen. Bryggingen ble gradvis flyttet fra E.C. Dahls opprinnelige bryggeri i Sukkerhuset på Leutenhaven til Aktiebryggeriets lokaler på Lademoen. I 2016 åpnet bryggeriet portene for publikum etter en stor ombygning. E.C. Dahls er i dag et åpent bryggeri som i tillegg til å brygge ulike øltyper, tilbyr omvisninger og ulike øl-arrangement for publikum. Bryggeriet huser også serveringstedet E.C. Dahls Pub og Kjøkken.
Bryggeriet har fra starten hatt en sterk posisjon i Trondheim by og distriktene rundt. Frem til 1880-årene solgte bryggeriet øl i Trøndelag og Nord-Norge og på Møre og Vestlandet, og eksporterte til Hamburg og Sør-Amerika. I 1889 ble bryggeriet omdannet til et aksjeselskap. Bryggeriet fungerte som et selvstendig foretak frem til 1980-årene. Bryggeriet samarbeider tett med Ringnes AS, og eies av Carlsberg Group ASA. I løpet av 2000-tallet ble mineralvannproduksjonen i Trondheim stanset.
Bryggeriets mest kjente ølmerkene er Dahls Pils som bryggeriet brygger på fat, tank og flaske i Trondheim. Bryggeriet har ingen bokslinje og Dahls Pils på boks brygges hos Ringnes på Gjelleråsen. Bryggeriet har siden ombygningen i 2016 også lansert en bred portefølje håndverksøl som distribueres over hele Norge.
Historie
Kjøpmannen Erich Christian Dahl hadde tjent særlig mye på kornimport og sildeeksport siden 1830-årene. I 1850 kjøpte han Sukkerhuset på Kalvskinnet i Trondhjem fra staten for 6 200 speciedaler. Etter flere års ombygging ble E.C. Dahls bryggeri grunnlagt i 1856. Året etter ble den første flasken med bayerøl, et lyst, undergjæret øl, tappet. Bryggerimester var Christopher Olsen, som hadde bakgrunn som snekker og noen måneders opplæring på et bryggeri i Kristiania.
Etterspørselen etter bayerøl var god, og tidspunktet for etableringen var derfor gunstig. Tidligere bryggerier hadde vært små, mens Dahl etablerte en stor industribedrift som både solgte til lokale skjenkesteder og eksporterte øl helt til Rio de Janeiro. E.C. Dahls bryggeri ble raskt det største nordenfjells, og produksjonsavgiften på malt gjorde etterhvert at bryggeriet vant stadig større markedsandeler, ettersom mindre bryggerier måtte innstille driften. På denne tiden hadde E.C. Dahls et årlig overskudd på mellom 19,1 og 29,9 %. Dahl ble etterhvert en av landets rikeste menn, og etterlot seg en formue på 1,6 millioner kroner ved sin død i 1882.
Etter grunnleggerens død ble virksomheten kjøpt av Olaus Krabbe Lysholm, i kompaniskap med forretningsmennene Richard Kjeldsberg og Jacob Finne og overrettssakfører Sverre Olafssøn Klingenberg. I de første årene var William Haurowitz direktør. Lysholm-familien hadde drevet brenneri og destillasjonsfabrikk i byen siden tidlig på 1800-tallet. E.C. Dahls ble etterhvert ledet av sønnesønnen Olaus Krabbe Lysholm d.y. og oldebarnet Jørgen B. Lysholm. På sistnevntes initiativ ble produksjonen av Lysholmer Spesialøl, opprinnelig lansert som sommerøl i 1983, igangsatt. Ølet ble etterhvert distribuert over hele landet. Jørgen B. Lysholm var administrerende direktør 1960–1986.
E.C. Dahls bryggeri ble i 1966 slått sammen med Aktiebryggeriet i Trondhjem, opprettet i 1899. Sistnevnte hadde sine røtter i Schreiners Bryggeri, opprettet i 1839. Dette fikk i 1883 navnet Trondhjems Bryggeri, og gikk i 1918 inn i Aktiebryggeriet. Schreiners var trolig det første bryggeriet som fremstilte undergjæret øl i Norge. Schreiners ble tilknyttet mineralvannproduksjon i 1869. I 1910 begynte man å produsere mineralvann ved E.C. Dahls bryggeri, i første omgang selters. Det gamle Trondhjems Bryggeri innstilte driften i mellomkrigstiden. Resten av E.C. Dahls foretok en gradvis flytting av virksomheten fra Sukkerhuset til Strandveien på Lade mellom 1969 og 1983. Mellom 1971 og 1976 kjøpte bryggeriet aksjemajoriteten i Bodø Aktiebryggeri, i 1978 omdøpt til Nordlandsbryggeriet. De to selskapene gjennomførte en endelig fusjon i 1993. I 1994 stod de to bryggeriene for 12 % av all øl- og mineralvannsproduksjon i Norge.
E.C. Dahls Bryggeri AS og Nidar Bergene AS ble i 1986 fusjonert til Nidar AS, der Nora Industrier AS kjøpte en stor andel året etter. I 1988 ble Nora Fabrikker og Ringnes Frydenlund AS slått sammen til Ringnes AS, og bryggeriene innen Nora Industrier AS ble samlet i drikkevaredivisjonen i Ringnes AS. Dette har senere inngått som en del av industrikonglomeratet Orkla AS og kommet i dansk eie gjennom Carlsberg.
Produkter
I begynnelsen var mørke ølsorter som bayerøl og bokkøl de viktigste, frem til pilsner ble mer populært i 1930-årene. Vørterøl har vært i produksjon ved E.C. Dahls siden 1907, og noe senere kom lagerølet. E.C. Dahls har også et tradisjonelt juleøl. I juni 2000 ble produksjon og tapping av Nordlandspils flyttet til Trondheim. Bryggeriet har dessuten konsesjon for brygging av Carlsberg. I tilknytning til 145-årsjubileet i 2001 lanserte man 1856, et øl som bare ble distribuert i Midt-Norge.
Mineralvannsproduksjonen pågikk 1910–2012, med selters som det fremste produktet i begynnelsen. Søtet mineralvann, eller brus, kom senere, med appelsindrikken Solo som det første varemerket i 1934. I slutten av 1960-årene gikk mineralvann forbi øl som E.C. Dahls største produktgruppe, samtidig med at Coca-Cola, også produsert ved E.C. Dahls, vant en større markedsandel enn Solo. Andre populære brussorter fra bryggeriet var Pepsi, Ingefærøl og bryggeriets gyllenbrune julebrus. I Trøndelag er ingefærøl produsert ved E.C. Dahls utbredt som drikke til tradisjonsretten sodd.
Etter ombygningen i 2016 har bryggeriet brygget og lansert en bred portefølje håndverksøl i tillegg til Dahls Pils. De mest kjente og solgte håndverksølene er Ramp Pale Ale, Bolt IPA og Passion Fruit Sour.
Pape Paté Diouf
Pape Paté Diouf (født 4. april 1986 i Dakar) er en senegalesisk fotballspiller.
I 2005 begynte Pape Paté Diouf på fotballinjen til Molde folkehøyskole. Der gikk han blant annet sammen med landsmannen Mame Biram Diouf. Etter å ha imponert i løpet av året på folkehøyskolen ble de to signert av Molde FK.
Etter en god 2011-sesong i Tippeligaen med tolv mål på fjorten kamper for Molde skrev han under en fireårskontrakt med FC København. Oppholdet i Købehavn ble ikke vellykket og han returnerte til Molde på lån.
Den 31. mars 2014 skrev han under en treårskontrakt med Molde.
Halve sesongen 2015 var han utlånt til Odds Ballklubb, hvor han hadde stor suksess og scoret 5 mål på 10 kamper. Etter sesongen gikk han tilbake til Molde FK. Foran sesongen 2016 ble han lovet spilletid av manager Ole-Gunnar Solskjær, men fikk bare enkelte innhopp. Kontrakten med Molde utløp etter sesongen 2016.
Den 20. januar 2017 signerte Pape Paté Diouf en avtale med Odd som strakk seg ut 2017. Tiden hans i Odd var ikke helt vellykket og han endte med 1 mål på tretten kamper. Etter å ha vært uten klubb fra 1. Januar 2018 signerte han for Arendal 11. April 2018. Etter at kontrakten med Arendal hadde gått ut begynte han på 6. divisjonslaget SK Rival i Molde.
Hjalmar Brantings andre regjering
Hjalmar Brantings andre regjering tiltrådte 13. oktober 1921 og satt fram til 19. april 1923.
Diskusjonene i begynnelsen av 1920-tallet om alkohol-salg hadde tvunget alle partier til å ta et standpunkt. Den sosialdemokratiske kongressen i 1920 hadde vedtatt at riksdagen ikke burde vedta et forbud om ikke en folkeavstemning gav to tredels flertall for dette. Regjeringen skrev ut en folkeavstemning, som endte med et knappt flertall for motstanderne av forbud.
David Rozehnal
David Rozehnal (født 5. juli 1980) er en tsjekkisk tidligere fotballspiller.
Rozehnal spilte for i EM i fotball 2004 og VM i fotball 2006. På klubbnivå har han vært innom Sigma Olomouc, Club Brugge og Paris Saint-Germain, før han sommeren 2007 gikk til Newcastle.
Sesongen 2006/07 imponerte Rozehnal så mye i Frankrike at han ble kåret til årets spiller i PSG, og kom med på årets lag i Ligue 1.
Kontravekt
En kontravekt eller en motvekt er en eller flere tunge deler som monteres på maskiner for å unngå at de velter når de løfter tunge gjenstander. På grunn av den harde belastningen er slike vekter ofte laget av stål eller betong.
Kontravekter ses oftest på gaffeltrucker, mobilkraner og gravemaskiner, men også andre maskiner og redskaper benytter motvektsprinsippet.
Vektens funksjon er å erstatte eller supplere støtteben eller støttehjul på den siden hvor byrden løftes ved at tyngdepunktet rykkes tettere på maskinens loddrette akse.
Kontravekter kan lages på mange måter; alt fra den traktormonterte oljetrommelen fylt med stein eller betong og betongfliser stablet inntil den korrekte motvekten oppnås, og til store spesielt utformede stålklosser som skal transporteres på en blokkvogn.
Også på klaffebroer og enkelte attraksjoner i fornøyelsesparker brukes kontravekter.
Coronel João Pessoa
Coronel João Pessoa er en kommune i delstaten Rio Grande do Norte i nordøstregionen av Brasil.
Instituto Costarricense de Electricidad
Instituto Costarricense de Electricidad (Det costaricanske elektrisitetsinstituttet), forkorta ICE, er et statlig eid elektrisitets- og telekommunikasjonsselskap i Costa Rica. Selskapet hadde monopol på begge områdene fram til det i 2011 ble åpna opp for andre telekommunikasjonsselskaper i landet.
ICE ble etablert 8. april 1949 for å løse elektrisitetsmangelen Costa Rica sleit med på 1940-tallet. I 1963 tok det også over landets telekommunikasjon.
Institusjonen har nå utvikla seg til en gruppe statlige selskaper, kalt Grupo ICE, som omfatter selskapene Electricidad y Telecomunicaciones, Radiográfica Costarricense S.A. og Compañía Nacional de Fuerza y Luz. Telekommunikasjonsproduktene deres markedsføres under merkenavnet Kölbi, som har en grønn frosk med røde øyne som logo.